ΓΡΑΠΤΗ ΕΡΩΤΗΣΗ E-0300/00

υποβολή: Hartmut Nassauer (PPE-DE) προς την Επιτροπή

(11 Φεβρουαρίου 2000)

Θέμα: Εκκρεμή θέματα περιουσιακών στοιχείων μεταξύ της Ομοσπονδιακής Δημοκρατίας της Γερμανίας και της Δημοκρατίας της Τσεχίας

Είναι γνωστό ότι η Κυβέρνηση της Ομοσπονδιακής Δημοκρατίας της Γερμανίας καταδίκασε πάντοτε ως παραβίαση του διεθνούς δικαίου την εκτόπιση των Γερμανών από την Τσεχοσλοβακία και την απαλλοτρίωση γερμανικών περιουσιακών στοιχείων χωρίς αποζημίωση. Η Γερμανική Κυβέρνησηποστήριξε πάντοτε με επιμονή αυτή τη θέση.

Η πολιτική σημασία αυτών των άλυτων θεμάτων περιουσιακών στοιχείων για την έννομη κοινοτική τάξη δεν αρκεί να τονιστεί απλώς με αναφορά στο άρθρο 295 της Συνθήκης ΕΚ.

Πώς κρίνει η Επιτροπή στο πλαίσιο των προενταξιακών διαπραγματεύσεων με τη Δημοκρατία της Τσεχίας αυτά τα άλυτα ακόμη θέματα περιουσιακών στοιχείων και προτίθεται να συμβάλει στην επανόρθωση αυτής της αδικίας;

Κοινή απάντηση του κ. Verheugen εξ ονόματος της Επιτροπής στις γραπτές ερωτήσεις E-0293/00, E-0294/00, E-0295/00, E-0296/00, E-0297/00, E-0298/00, E-0299/00, E-0300/00, E-0301/00, E-0302/00, E-303/00 και E-0398/00

(20 Μαρτίου 2000)

Οι διαπραγματεύσεις προσχώρησης με την Τσεχική Δημοκρατία αφορούν κυρίως την αποδοχή εκ μέρους της και την ευθυγράμμιση με το κεκτημένο της Ευρωπαϊκής Ένωσης και την ικανότητά της να πληροί τους όρους για την ιδιότητα του μέλους που έχει καθιερώσει το Ευρωπαϊκό Συμβούλιο. Ως κράτος μέλος, η Τσεχική Δημοκρατία θα πρέπει ναιοθετήσει και να εφαρμόσει όλους τους τομείς της κοινοτικής νομοθεσίας και πολιτικής, περιλαμβανομένων και των αρχών της ελεύθερης διακίνησης των προσώπων και της ελευθερίας εγκατάστασης. Το θέμα που έθεσε το Αξιότιμο Μέλος του Κοινοβουλίου πρέπει να εξεταστεί πρωτίστως σ’ αυτό το πλαίσιο, αλλά είναι αυτονόητο ότι τα πολιτικά κριτήρια της Κοπεγχάγης παίζουν επίσης ρόλο λόγω του γεγονότος ότι περιλαμβάνουν την προστασία των δικαιωμάτων του ανθρώπου και την προστασία των δικαιωμάτων των μειονοτήτων. Η Κοινότητα παρακολουθεί από κοντά τις εξελίξεις σχετικά με αυτά τα θέματα σε όλες τιςποψήφιες χώρες.

Είναι, ώστόσο, σημαντικό να αναφερθεί ότι το θέμα που τίθεται σε αυτές τις ερωτήσεις έχει σχέση με τα γεγονότα που έλαβαν χώρα πριν από την έναρξη ισχύος της Συνθήκης ΕΚ. Τα επονομαζόμενα διατάγματα Benesch ως εκ τούτου δεν θα παίξουν ρόλο στις διαπραγματεύσεις προσχώρησης. Επιπλέον, το άρθρο 295 (πρώην άρθρο 222) της Συνθήκης ΕΚ αναφέρει ότι η συνθήκη σε καμα περίπτωση δεν θίγει τις ρυθμίσεις που διέπουν το σύστημα ακίνητης ιδιοκτησίας στα κράτη μέλη. Η Επιτροπή ως εκ τούτου δεν είναι σε θέση να παρέμβει σε θέματα που αφορούν την επιστροφή της ιδιοκτησίας σε ένα τωρινό ή μελλοντικό κράτος μέλος.

Ωστόσο, η Τσεχική Δημοκρατία συμμετέχει στην Ευρωπαϊκή Σύμβαση για την Προστασία των Ανθρωπίνων Δικαιωμάτων (ΕCHR) από το 1992. Για την εφαρμογή της ECHRπεύθυνο είναι το Συμβούλιο της Ευρώπης. Οι ερωτήσεις όσον αφορά θέματα που προκύπτουν βάσει της εν λόγω σύμβασης θα είναι επομένως καλύτερο να απευθύνονται στο Συμβούλιο της Ευρώπης.

Η Επιτροπή ως εκ τούτου παραπέμπει το Αξιότιμο Μέλος του Κοινοβουλίου στις σχετικές διατάξεις της τσεχο-γερμανικής δήλωσης της 21ης Ιανουαρίου 1997 για τις αμοιβαίες σχέσεις μεταξύ των δύο χωρών.

Για τους λόγους που αναφέρθηκαν παραπάνω, η Επιτροπή θεωρεί ότι είναι δύσκολο να λάβει θέση σχετικά με τις ειδικές περιπτώσεις που έθιξε το Αξιότιμο Μέλος του Κοινοβουλίου.